 **Canllaw crefft Amgueddfa Caerdydd - Gwneud Carw**

**Image caption:** Llun o enghraifft o garw papur wedi ei orffen. Mae'r carw wedi ei wneud o bum templed papur, a phan fo wedi ei wneud, bydd yn sefyll ei hun, yn garw tri dimensiwn. Mae'r carw wedi'i liwio mewn pensel frown golau. Mae gan y carw wyneb triongl crwn wedi ei osod ychydig uwchben y corff gan ddefnyddio cymorth papur. Mae gan y carw lygaid mawr, wedi eu lliwio â phensel las yng nghanol uchaf yr wyneb, ac amrannau hir. Ar waelod yr wyneb mae trwyn crwn du'r carw. Ar ben y carw, ar y chwith a’r dde, mae ei gyrn. Mae corff y carw yn siâp silindr, ac mae ei goesau blaen ac ôl wedi eu glynu wrth yr ochrau gyda thâp. Mae petryal du bach ar waelod pob coes.

**Bydd angen y canlynol arnat ti:**

* Copi o dempled y carw wedi ei argraffu.

\*Os na alli di argraffu'r templed, galli di wneud un dy hun drwy dynnu'r 5 siâp ar ddalen o bapur. Darllen y disgrifiad o siapiau'r carw ar ddiwedd y ddogfen hon i gael canllaw pellach.\*

* Pensiliau lliw
* Pensel
* Siswrn
* Tâp gludiog

**Cam Un:**

Defnyddia’r creonau pensel i liwio dy dempled carw yn y lliwiau a ddewisi di. Beth am fod yn greadigol gyda gwahanol liwiau! Sut wyneb sydd gan dy garw?

**Cam Dau:**

Gan ddefnyddio eich siswrn, torra 5 darn y templed carw a'u gosod allan o'ch blaen – efallai y bydd angen oedolyn i dy helpu i dorri, bydd yn ofalus gan fod siswrn yn miniog.

**Cam Tri:**

Lapia’r darn siâp petryal hir o amgylch ei hun nes bod y diwedd yn cyrraedd y llinell ddotiau, (gan wneud siâp silindr), mae'r llinell dotiau tua un centimetr o'r pen. Rho dâp ar draws y llinell ddotiau i’w ddal yn ei le. Hwn fydd corff y carw.

**Cam Pedwar:**

Defnyddia dâp gludiog i lynu’r coesau blaen ac ôl wrth naill ben y silindr (corff y carw). Dylai dy garw nawr allu sefyll heb gymorth.

**Cam Pump:**

Y darn petryal lleiaf yw gwddf dy garw.

Nawr, gan ddefnyddio tâp gludiog, gosoda ben y carw ar ei wddf.

Yna, gyda chorff dy garw yn sefyll ar ei fyny, rho’r pen a'r gwddf ar gorff y carw. Rho’r gwddf i mewn yn y corff.

**Cam chwech:**

Rho enw i dy garw!Beth am dynnu llun neu ddarlunio dy garw a'i rannu gyda ni yn Amgueddfa Caerdydd? neu e-bostia: storicaerdydd@caerdydd.gov.uk

\*Os hoffet ti dynnu eich siapiau dy hun: Y siapiau yw: un petryal hir a llydan (y corff), un petryal bach (y gwddf), dau ddarn sgwâr crwm a fydd yn goesau, gyda'r gwaelod yn cael ei dorri fel bod y coesau'n fwy amlwg a bod y carw’n gallu sefyll. Yn olaf, darn triongl crwn fel y pen, gyda chyrn ar y brig.